Pakistan in oproer teen VSA – praag.co.za — 20 jaar jonk!
Pakistan in oproer teen VSA
Honderdeduisende ontstoke Pakistani’s regoor die land het Sondag die strate ingevaar teen die VSA, nadat 24 soldate in NAVO-lugaanvalle gesterf het.
Die byeenkomste is deur die opposisie en regse Islamitiese groepe in die groot stede georganiseer. Dié land, met 167 miljoen mense, se opposisie teen die regering se bande met die VSA is sterker as ooit. Saterdag het betogers gedreunsing “Pakistan is Amerika se begraafplaas.”
Pakistan het met woede gereageer oor die aanval deur NAVO-aanvalshelikopters en vegvliegtuie op twee militêre buiteposte naby die Afghaanse grens en het die aanvalle as “sonder rede” beskryf.
In reaksie hierop het Islamabad die Afghaanse grens vir NAVO-konvooie afgesper. Die land se bondgenootskap met die Verenigde State en die NAVO behoort hersien te word, sê kritici. Pakistan word as basis deur die VSA gebruik in hulle oorlog teen Afghanistan.
Amerikaanse en NAVO-vlae, asook poppe van Obama, is in die strate verbrand en die regering besluit nog of hulle ‘n belangrike internasionale konferensie oor Afghanistan volgende maand sal boikot.
Skrywer Dan RoodtGepubliseer op 28 November 2011 Kategorieë Internasionale nuus
Vorige Vorige artikel: US stel rassisme as meriete voor
Volgende Volgende artikel: Die wit poppekas